**Maskinoperatør / Produktionsmedarbejder**

til daglig drift af sorteringsanlæg

Vi har travlt og udvider vores produktion til 2-holdsskift. Kan du lide et højt arbejdstempo og varierede opgaver? Har du lyst til at bidrage til et godt socialt miljø i afdelingen? Så er du måske vores nye kollega i produktionen?

Stillingen er primært på daghold, men der er mulighed for at komme eftermiddag/aftenhold (sidstnævnte er en fire dages arbejdsuge, mandag-torsdag. Der arbejdes i teams, og sammen med resten af teamet får du ansvar for at afvikle produktionen med afsæt i produktionsplaner og arbejdsprocedurer samt de rammer og opgaver, der er aftalt med ledelsen.

De konkrete opgaver består typisk af: Råvaremodtagelsen, for sortering, råvareklargøring, råvareproduktion, klargøring af udstyr, opstart samt overvågning af processer, prøveudtagning, udførsel af procesmålinger og kontroller, rapportering/dokumentation samt rengøring af udstyr/fabriksafsnit.

Du har måske drifts- og vedligeholdserfaring fra en anden produktionsvirksomhed, men din faglige baggrund er ikke essentiel. Vi lægger vægt på, at du kan tage ansvar, er omhyggelig, mødestabil og kvalitetsbevidst i dit arbejde. Du er vant til at tage fat, er energisk og evner at holde mange bolde i luften.

Synes du, at dette lyder tiltalende, så kan RIMECO tilbyde dig at blive en del af en velfungerende virksomhed i rivende udvikling. Der er en flad organisationsstruktur og alle kollegaerne ses som nøglemedarbejdere. Arbejdskulturen er præget af seriøsitet samtidig med, at det skal være sjovt at gå på arbejde, hvor alle bidrager positivt til det gode samarbejde.

 Det er en fordel, men ingen betingelse, hvis du:

* Har bopæl i lokalområdet.
* Har teknisk flair og forståelse for maskiner.
* Har kørekort (kategori B) samt truckcertifikat.
* Har erfaring med lagerstyring
* Taler tysk/engelsk

Tiltrædelse snarest.

Arbejdssted: Aabenraa

Ønskes yderligere oplysninger kontakt Kim Andresen / Bent Hausted på tlf. 74 62 03 00 eller på [www.rimeco.dk](http://www.rimeco.dk)

 Ansøgningsfrist d. 28. februar 2021. Vi gennemgår ansøgninger og indkalder til samtaler løbende.